CELEX: C2007/042/86
Language: sl
Date: 2007-02-24 00:00:00
Title: Zadeva F-1/07: Tožba, vložena 3. januarja 2007 — Chassagne proti Komisiji

24.2.2007   
            
            
               SL
            
            
               Uradni list Evropske unije
            
            
               C 42/49
            
         Tožba, vložena 3. januarja 2007 — Chassagne proti Komisiji
   (Zadeva F-1/07)
   (2007/C 42/86)
   Jezik postopka: francoščina
   Stranki
   
      Tožeča stranka: Olivier Chassagne (Bruselj, Belgija) (zastopnik: Y. Minatchy, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti Odločbe Komisije z dne 17. novembra 2006 o določitvi seznama uslužbencev, ki so napredovali, in ukrepov, ki iz tega izhajajo za tožečo stranko;
            
         
               —
            
            
               sprejmejo naj se vsi ukrepi, potrebni za zaščito pravic in interesov tožeče stranke;
            
         
               —
            
            
               toženi stranki naj se naloži plačilo odškodnine v višini 160 184 evrov;
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   Tožeča stranka izpodbija odločbo Komisije o nevpisu njenega imena na seznam uradnikov, ki so napredovali v napredovalnem obdobju 2006, ker tožeča stranka za to obdobje ni mogla pridobiti niti ocenjevalnega lista — postopek njenega ocenjevanja je na dan sporne odločbe namreč še potekal — niti ocene sposobnosti.
   Tožba je v bistvu obrazložena z dejstvom, da naj bi organ, pristojen za imenovanja (OPI) tožečo stranko izločil iz ocenjevanja in napredovanja v obdobju 2006 in s tem škodljivo zadržal potek njene kariere.
   Tožeča stranka meni, da izpodbijana odločba: i) krši več splošnih načel prava Skupnosti, med drugim zlasti varstvo pravic do obrambe, obveznost obrazložitve, prepoved očitne napake pri presoji, varstvo legitimnih pričakovanj, pravno varnost in enako obravnavanje; ii) krši več določb prava Skupnosti, med drugim člena 43 in 45 Kadrovskih predpisov in splošne določbe za izvajanje, ki jih je Komisija sprejela za njihovo uporabo.